Lugu, mis sai alguse suvel, kui Ireen ütles, et Nagi aeg saab sügisel läbi. Kui tahan pilte säilitada, tuleb tegutseda.
#000001
Olen peaaegu kindel, et kõik mu olulised pildid on korralikult aastate, kuude ja teemade kaupa alles, salvestatud välisele kõvakettale. Nii et unustasin jutu. Kuni ükspäev otsisin pilti pokaalist ja/või lemmik-napsust, tuli Nagi mulle meelde. Et hea lihtne võtta... kui veel alles on.
#000002
Oli. Teatega: sulgeme oma teenused 1. okt 2020.
#000003
Sobiva pildi ma leidsin... aga mitte ainult.
#000004
Leidsin palju pilte aastatest 2009 - 2014.
#000005
Küll aeg lendab! Mudilastest on saanud juba täitsa suured inimesed, mõned reisid olid meelest läinud, mitmed muutused igapäevaelust hakkasid silma. Mõned lähedased on igavikuteedele läinud.
#000006
Ja siis leidsin paar pehmet pilti!
#000007
Et ikka värske pilt ka näidata oleks, käsin õues ja leidsingi ühe sobiva.
#000008
Vanad fotod on aastast 2012. Muruniiduk suvekodus oli siis alles täitsa uus!
#000009
Fotojahi teemad ja kaasteelised ... #fotojaht2020
#000010
Panen oma jahi seekord varakult üles, ehk on veel keegi, kes tahab Nagisse oma pilte vaatama minna.
#000011
Paar päeva on veel aega.
#000012
Tundub, et selles septembris ei ole mitte mets kõige värvilisem.
#000013
Hoopis rohkem värve leidsin meie Kihnu-reisi meenutades.
#000014
Ajas edasi koos fotojahiga 25... ja 25+
#000015
Number on seda väärt, et valame pokaali oma lemmik-joogi ja tervitame ennast ning kaasteelisi!
#000016
Kõigile meile palju õnne juubeli puhul!
#000017
TwD. Fotosahtel. Teine sahtel. Pandalaegas.
#000018
Kel jaksu ja tahtmist, saab minna ajas edasi... koos fotojahiga.
#000019
Saba saajale, pea püüdjale, keha külalisele.
#000021
Septembri esimesel nädalavahetusel toimusid Kihnus räimepäevad.
#000022
Päris raske hinnata, millises talus see kõikse parem leib, räimerull või suitsuräim oli. Või parim joogipoolis.
#000023
Kõik oli hea, leiba ja räimerulle tõin koju kaasa ka.
#000024
Aga Kihnu räimeretkest tegi kokkuvõtte reisikaaslane.
#000026
Ajas edasi koos fotojahiga 24... Head isu!
#000027
Kell on juba palju, nii et tegelikult süüa enam ei tohiks!
#000028
Kui, siis ehk natukene näksida.
#000029
Või parem mõttes maiustada parimate paladega kõige peenemates söögikohtades.
#000030
Mõtlesin, et oma blogis hoian siiski fotojahil hinge sees, panen korraga kõik teemad, mis aasta viimastesse nädalatesse mahuvad, üles.
#000034
Kes tahab, saab kaasa mõelda, oma pilte näidata ja lugusid rääkida.
#000035
Uus teema tuleb värviline. Millal siis veel, kui mitte sügisel!
#000037
Bussiga sõitsin nädal aega tagasi Paidest Pärnusse, umbes-täpselt 1 tund ja 50 minutit. Isegi piletiraha ei tahetud.
#000038
Loomulikult saab ka kiiremini, Mõni buss sõidab 1,5 tunniga. Autost rääkimata.
#000039
Jalgrattaga sõidaks ikka kauem, teades oma võimeid, vähemasti 3 päeva kulub ära. Ma pean ju vahepeal puhkama ka.
#000040
Jalgsi minnes... ehk saaks nädalaga hakkama? Ma olen vilets jalutaja, aga kui ikka häda käes, küll kõnniks.
#000041
Tigu-postiga... 10 päevaga jõudis kohale.
#000042
Loomulikult, nuriseda nagu väga ei julge, sest mark maksis ainult 90 senti. Oleks ikka kiire olnud, oleks pidanud kollase ümbriku ostma ja 1.50 eest marke peale panema.
#000043
Aga eesti-sisese tiguposti kiirus on 400 meetrit tunnis. Kui õigesti arvutasin.
#000046
Lihtsalt et kõht täis oleks
#000047
See mõte on tegelikult Pilvi juures kõrva taha pandud. Et kuna ta on üksi, teeb ta lihtsalt süüa, et kõht täis oleks. Tervislikkus on küll see, mida ta jälgib.
#000048
Kui mina külas olen, teeb ta jälle midagi, et põnev oleks. Nii mõnegi uue maitseelamuse olen just tema juures saanud.
#000049
Üldjuhul ma ka teen ainult lihtsat sööki. Mõnikord teen kaks erinevat lihtsat sööki, sest juba tean, mida kaasa ei söö.
#000050
Keedan kartuleid ja sehkendan midagi juurde. Tervislikkust jälgin ikka ka. Hommikupudru sisse riivin porgandit ja tatraputru keetes hakin sisse värsket kapsast. Ja siis söön putru kodujuustu ja heeringaga... näiteks.
#000051
Rullkõrvitsat küpsetan ahjuplaadil ja mulgikapsad on talvine toit, lähevad ahjupotiga suurde ahju.
#000052
Aga tegelikult tahtsin rääkida kohupiimast. Augusti lõpp läks kiireks ja nii ma leidsin külmkapist kaks pakki kohupiima. Erinevad, aga vaniljega. Aeg veidi üle läinud.
#000053
Ei viska ju ära! Nii ma siis leidsin retsepti ja tehtud see sai.
#000054
Kogused mul olid küll natuke nihkes, aga sobitasin, ja tulemusega jäin rahule.
#000055
Munakollased suhkruga vahtu, siis juurde kõik see muu kraam. Kõige lõpuks ettevaatlikult segades vahustatud munavalged. Vorm 20 x 25 cm, 180 kraadi juures 35-40 minutit.
#000056
Sobis hästi nii mustikamoosi kui pohlamoosiga.
#000057
No mul kipub seekord piltidel rohkem ratastega tööriist olema, aga vahet ju pole.
#000058
Mu oma lapsepõlvemaal, praegune noorperenaine, käis koolis nii, et pool teed bussiga ja pool traktoriga. Isa käis vastas.
#000059
Praegu käivad naabrimehed üksteisel külas, murutraktor jalavaeva vähendamas.
#000060
Nii et kui juba rattad, siis igal juhul sõiduriist. Kusjuures, isegi rattad ei ole olulised, Nõia-Ella sõitis luua seljas.
#000061
Ajas edasi koos fotojahiga 23... sõiduriist
#000062
Auto ei tahtnud teemaks nimetada, sest ehk meeldib hoopis buss rohkem. Või rong või tramm.
#000063
Nii et olgu pealegi... sõiduriist.
#000064
Kindlasti on mõni sõit värskemalt meeles või mõni sõiduriist niisama unustamatu.
#000065
Mõni sõiduk ehk niisama jalgu jäänud?
#000066
Midagi söödavat või midagi joodavat... pakume teistele ka!
#000067
Siil isunes linnumune, linnumunade järele.
#000069
Loomulikult hakkas just siis, kui metsa läksin, vihma sadama.
#000070
Või kui täpsem olla: loomulikul läksin ma metsa just siis, kui sadama hakkas. Kui riidesse panin ja ratta välja lükkasin, siis veel ei sadanud. Terve hommikupooliku oli ilm suhteliselt normaalne, aga ma ei saanud kuhugi minna, sest mu telefoni aku oli tühi. Teada tõde, kui metsa lähed, peab olema laetud telefon!
#000071
Tegelikult ma isegi natuke rõõmustasin, et vihma sajab. Ehk pääsen seekord põdrakärbestest!
#000072
No ei olnud päris putukavaba, aga talutav õnneks oli.
#000073
Seeni sain ka, peaaegu oleks tulnud loo pealkirjaks Päevapraad.
#000074
Värske kartul pannil või ja kukeseentega.
#000075
Aga kuna pilti polnud aega teha (nälg näpistas), siis olgu päeva märgusõnaks pohlad.
#000076
Kes leiva peal ei leba, sest leivameest ei saa.
#000078
Mis teisisõnu tähendab, et peale sööki peab leiba luusse laskma, muidu töö ei edene.
#000079
Mul jäi lebamata, aga pohlad puhastasin ära.
#000080
Ajas edasi koos fotojahiga 22... vesi
#000081
September näitab oma jahedamat ja vesisemat nägu. Nii et pole probleem paar piiska pildile püüda!
#000082
Mis ei tähenda, et ei võiks kapaga kallata või pangest piserdada.
#000083
Pisaraid ei poeta! Kuigi jah, mõnikord on küll tunne, et silmad on märja koha peal.
#000084
Uueks teemaks seekord midagi, mis on ratastega.
#000085
Või ma ei tea, kas alati ongi rattaid vaja? Kui näiteks kelk on see sõiduriist.
#000086
Igatahes on kõigil midagi, millega mõnikord lihtsam kulgeda kui kondimootori abil.
#000087
Lugu juurde, kui raatsid jagada... samas, mõnikord räägib pilt rohkem kui sada sõna ;)
#000088
Näiteks pilt kolhoosirahvast, kes end ekskursioonile sätib.
#000089